Ei pakotietä

Ei pakotietä (No Way Out) on Roger Donaldsonin ohjaama yhdysvaltalainen jännityselokuva vuodelta 1987. Elokuva oli läpimurto Kevin Costnerille, joka esittää elokuvan miespääosaa, puolustusministeriön palvelukseen astuvaa nuorta meriupseeria, joka saa tehtäväkseen selvittää murhaa josta häntä itseään epäillään. Elokuva perustuu väljästi Kenneth Fearingin romaaniin The Big Clock (1946) ja sen elokuvaversioon Kohtalon kello (1948). Naispääosassa näyttelee Sean Young ja miessivuosaa, puolustusministeriä, Gene Hackman.

Helsingin Sanomien Pertti Avola piti elokuvaa keskinkertaisena jännärinä, jossa parasta on Gene Hackmanin roolityö. Video-oppaassa vuodelta 1994 Harri Närhi kirjoitti nopeiden juonenkäänteiden pudottavan katsojan helposti kärryiltä, mutta antoi elokuvalle kolme tähteä viidestä, mikä sanallisena arviona tarkoittaa ”hyvä”.

Lähteet

Vuoden 1987 yhdysvaltalaiset elokuvat
Roger Donaldsonin ohjaamat elokuvat